शहडोल. जिले में शिक्षा के क्षेत्र में महत्वपूर्ण काम करने वाले और स्कूलों की शृंखला खड़े करने वाले रोशन लाल को सरस्वती शिशु मंदिर परिवार ने याद किया। प्रदेश में सरस्वती विद्यालयों के जनक कहे जाने वाले स्व. रोशन लाल सक्सेना के महाप्रयाण पर स्थानीय सरस्वती उ.मा.वि.पाण्डवनगर शहडोल में श्रद्धांजलि सभा का आयोजन किया गया। संस्था के प्राचार्य जितेन्द्र मिश्रा ने बताया कि विद्या भारती म.प्र. के जनक, संघ के स्वयं सेवक, आत्म प्रचार से दूर रहने वाले राष्ट्र साधक, सनातन संस्कृति के उपासक, त्यागमूर्ति रोशन लाल सक्सेना का अकस्मात 21 अगस्त को स्वर्गवास हो गया।